తెలంగాణలో మహిళా తహసీల్దార్ దారుణహత్య WATCH LIVE TV
రోహిత్ శర్మ సెంచరీ.. సిక్సర్లతో రికార్డ్!
​ కాన్పూర్ వేదికగా న్యూజిలాండ్‌తో జరుగుతున్న మూడో వన్డేలో భారత ఓపెనర్ రోహిత్ శర్మ సెంచరీ సాధించాడు.
TNN | Updated:
Oct 29, 2017, 03:46PM IST
కాన్పూర్ వేదికగా న్యూజిలాండ్&zwnj;తో జరుగుతున్న మూడో వన్డేలో భారత ఓపెనర్ రోహిత్ శర్మ సెంచరీ సాధించాడు. ఆది నుంచి కివీస్ బౌలర్లను సమర్థంగా ఎదుర్కొన్న వైస్ కెప్టెన్ వన్డేల్లో 15వ శతకాన్ని పూర్తి చేసుకున్నాడు. ఈ మ్యాచ్&zwnj;లో మంచి టచ్&zwnj;లో కనిపించిన రోహిత్.. 11 ఫోర్లు, 2 సిక్సర్లతో 107 బంతుల్లో వంద పరుగులు పూర్తి చేశాడు. అచ్చొచ్చిన కాన్పూర్లో చివరిసారి (2015లో) దక్షిణాఫ్రికాపై 150 పరుగులు చేసిన రోహిత్.. కివీస్&zwnj;పై కూడా అదే ఊపు కొనసాగించాడు. ఈ క్రమంలోనే 2017లో వన్డేల్లో 1000 పరుగులు పూర్తి చేసుకున్నాడు. కోహ్లి తర్వాత ఈ ఏడాది వన్డేల్లో వెయ్యి పరుగులు చేసిన రెండో బ్యాట్స్&zwnj;మెన్ రోహిత్ మాత్రమే కావడం విశేషం.
సిరీస్ విజేతను తేల్చే కీలక మ్యాచ్&zwnj;లో సెంచరీకి ముందే రెండు చూడ చక్కటి సిక్సర్లు బాదిన రోహిత్.. 150 సిక్సర్లను తన ఖాతాలో వేసుకున్నాడు. సచిన్, గంగూలీ, ధోనీ, యువరాజ్ తర్వాత ఈ ఘనత సాధించిన ఐదో భారత బ్యాట్స్&zwnj;మెన్&zwnj;గా రికార్డు నెలకొల్పాడు. షాహిద్ ఆఫ్రిదీ 160 ఇన్నింగ్స్&zwnj;ల్లో 150 సిక్సర్లు బాదగా, రోహిత్ 165 ఇన్నింగ్స్&zwnj;ల్లో ఈ ఘనత సాధించాడు.